
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2864 

11 Νοεμβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ανάθεση αρμοδιοτήτων για τον έλεγχο και την υπο¬ 
γραφή εγκριτικών πράξεων νηολόγησης πλοίων 
με ελληνική σημαία σύμφωνα με τις διατάξεις του 

άρθρου 13 του ΝΔ 2687/53. 1 

Κατανομή προσωπικού στο Υπουργείο Δημοσίας Τά¬ 
ξης και Προστασίας του Πολίτη. 2 


ΑΠΟΦΑΣΕΙ Σ 

Αριθμ. 1239 (1) 


Ανάθεση αρμοδιοτήτων για τον έλεγχο και την υπο¬ 
γραφή εγκριτικών πράξεων νηολόγησης πλοίων με 
ελληνική σημαία σύμφωνα με τις διατάξεις του άρ¬ 
θρου 13 του ΝΔ 2687/53. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 67, παρ. 1 του ν. 4170/2013. 

2. Το άρθρο 13 του Ν.Δ. 2687/53 «περί επενδύσεως 
και προστασίας Κεφαλαίων εξωτερικού» (ΦΕΚ Α 317). 

3. Το Ν.Δ. 2928/54 (ΦΕΚ Α 163) «περί αυθεντικής ερμη¬ 
νείας του άρθρου 13 του Ν.Δ. 2687/53». 

4. Τις διατάξεις του Ν. 27/1975 (ΦΕΚ Α 77) περί φο¬ 
ρολογίας πλοίων με ελληνική σημασία όπως ισχύουν. 

5. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α 141). 

6. Το Π.Δ. 90/2012 «Διορισμός Υπουργού και Υφυπουρ¬ 
γού» (ΦΕΚ Α 144). 

7. Την αριθμ. 07927/19.09.2012 (ΦΕΚ 2574/Β724.09/2012) 
απόφαση του Πρωθυπουργού και Υπουργού Οικονο¬ 
μικών περί ανάθεσης αρμοδιοτήτων στον Υφυπουργό 
Οικονομικών Γεώργιο Μαυραγάνη. 

8. Την αριθμ. Υ48/09.07.2012 (ΦΕΚ 2105/Β709.07/2012) 
απόφαση του Πρωθυπουργού περί ανάθεσης αρμοδιο¬ 
τήτων στον Αναπληρωτή Υπουργό Οικονομικών Χρήστο 
Στάίκούρα. 

9. Την ανάγκη για επίσπευση της διαδικασίας υπο¬ 
γραφής των εγκριτικών πράξεων νηολόγησης πλοίων 
με ελληνική σημαία. 


10. Το γεγονός ότι από τις διατάξεις της παρούσας 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Α. ΓΕΝΙΚΑ - ΠΡΟΫΠΟΘΕΣΕΙΣ - ΑΡΜΟΔΙΟΤΗΤΕΣ ΥΠΟ¬ 
ΓΡΑΦΗΣ ΕΓΚΡΙΤΙΚΩΝ ΠΡΑΞΕΩΝ ΝΗΟΛΟΓΗΣΗΣ ΣΤΗΝ 
ΕΛΛΗΝΙΚΗ ΣΗΜΑΙΑ. 

1. Με την παρούσα ορίζεται η διαδικασία που θα ακο¬ 
λουθείται από τις αρμόδιες υπηρεσίες του Υπουργείου 
Οικονομικών για τον έλεγχο και την υπογραφή κάθε 
σχεδίου εγκριτικής πράξης νηολόγησης πλοίου σύμ¬ 
φωνα με την κείμενη νομοθεσία. 

2. Για την εφαρμογή της παρούσας απόφασης τα συ- 
ναρμόδια Υπουργεία Ναυτιλίας και Αιγαίου, Ανάπτυξης 
και Ανταγωνιστικότητας, και Οικονομικών συμφωνούν 
επί ενός εγκεκριμένου υποδείγματος εγκριτικών πράξε¬ 
ων νηολόγησης, στο οποίο περιλαμβάνονται οι όροι που 
θα διέπουν τα πλοία, όταν νηολογηθούν στο ελληνικό 
νηολόγιο, σύμφωνα με τις διατάξεις του άρθρου 13 του 
Ν.Δ. 2687/53 και θα εφαρμόζονται σε όλες τις ανάλογες 
περιπτώσεις. 

3. Το εγκεκριμένο υπόδειγμα εγκριτικής πράξης νη¬ 
ολόγησης θα συμπληρώνεται κάθε φορά με τα ειδικά 
στοιχεία του αιτούμενου προς νηολόγηση πλοίου. Το 
εγκεκριμένο υπόδειγμα εγκριτικής πράξης νηολόγησης, 
με ευθύνη των αρμόδιων υπηρεσιών των συναρμόδιων 
Υπουργείων, επικαιροποιείται και προσαρμόζεται ως 
προς τους παρεχόμενους όρους, όταν υφίσταται μετα¬ 
βολή στην ισχύουσα νομοθεσία ή όταν οι παρεκκλίσεις 
από την ισχύουσα νομοθεσία δύνανται να επηρεάζουν 
σημαντικά την εφαρμογή των οδηγιών και της νομοθε¬ 
σίας της Ευρωπαϊκής Ένωσης. 

4. Αρμόδια υπηρεσία για τη διαχείριση, την παρακο¬ 
λούθηση και το συντονισμό της διαδικασίας υπογραφής 
των εγκριτικών πράξεων νηολόγησης πλοίων κατά το 
άρθρο 13 του ΝΔ 2687/53 ορίζεται η Διεύθυνση Φορολο¬ 
γίας Εισοδήματος της Γ ενικής Διεύθυνσης Φορολογίας 
του Υπουργείου Οικονομικών. 

Β. ΔΙΑΔΙΚΑΣΙΕΣ ΕΛΕΓΧΟΥ ΚΑΙ ΥΠΟΓΡΑΦΗΣ ΕΓΚΡΙΤΙ¬ 
ΚΩΝ ΠΡΑΞΕΩΝ ΑΠΟ ΤΙΣ ΥΠΗΡΕΣΙΕΣ ΤΟΥ ΥΠΟΥΡΓΕΙΟΥ 
ΟΙΚΟΝΟΜΙΚΩΝ. 

1. Κάθε σχέδιο εγκριτικής πράξης νηολόγησης 
πλοίου, μετά την υπογραφή του από τις αρμόδιες 
υπηρεσίες και τους Υπουργούς Ναυτιλίας και Αιγαί¬ 
ου, Ανάπτυξης και Ανταγωνιστικότητας, προωθείται 
στην αρμόδια Υπηρεσία για έλεγχο και υπογραφή. 

Το παραπάνω σχέδιο εγκριτικής πράξης συνοδεύεται 
από διαβιβαστικό έγγραφο υπογεγραμμένο από τον 
Προϊστάμενο της Διεύθυνσης Ναυτιλιακής Πολιτικής 
και Ανάπτυξης του Υπουργείου Ναυτιλίας και Αιγαίου, 
ο οποίος βεβαιώνει για τη χρήση του εγκεκριμένου 
υποδείγματος εγκριτικής πράξης νηολόγησης, και 
δηλώνει ότι δεν έχει γίνει καμία μεταβολή των περι- 
ληφθέντων σε αυτό όρων. 

2. Η αρμόδια Υπηρεσία του Υπουργείου Οικονομι¬ 
κών παραλαμβάνει με ηλεκτρονικό τρόπο από την 
αρμόδια Διεύθυνση του Υπουργείου Ανάπτυξης και 
Ανταγωνιστικότητας, το σχέδιο της εγκριτικής πρά¬ 
ξης νηολόγησης μαζί με το προβλεπόμενο διαβιβα¬ 
στικό έγγραφο. Σε περίπτωση που δεν έχει τεθεί σε 
εφαρμογή στα συναρμόδια Υπουργεία η ηλεκτρονική 
διακίνηση εγγράφων και η ψηφιακή υπογραφή, ο φά¬ 
κελος του σχεδίου της εγκριτικής πράξης νηολόγησης 
και του διαβιβαστικού εγγράφου θα διακινείται με 
έντυπο τρόπο. Η ανωτέρω Υπηρεσία προβαίνει στον 
έλεγχο των όρων του σχεδίου της εγκριτικής πράξης 
νηολόγησης, σύμφωνα με το εγκεκριμένο υπόδειγμα 
εγκριτικής πράξης. 

3. Σε περίπτωση που το σχέδιο της εγκριτικής πράξης 
νηολόγησης πλοίων παρεκκλίνει από το εγκεκριμένο 
υπόδειγμα εγκριτικής πράξης νηολόγησης, η αρμόδια 
Υπηρεσία μεριμνά για την προώθηση του συγκεκρι¬ 
μένου σχεδίου στις καθ' ύλην αρμόδιες Διευθύνσεις 
του Υπουργείου Οικονομικών ανάλογα με τον όρο που 
τροποποιείται και διαφοροποιείται από το υπόδειγμα, 
προκειμένου να ελεγχθεί και να υπογράφει και από 
αυτές τις Διευθύνσεις. 

4. Μετά την υπογραφή από τον Υπουργό Οικονο¬ 
μικών η εγκριτική πράξη νηολόγησης προωθείται με 
ηλεκτρονικό τρόπο στο Γραφείο Ολοκληρωμένης Εξυ¬ 
πηρέτησης Ποντοπόρου Ναυτιλίας του Υπουργείου 
Ναυτιλίας και Αιγαίου. Σε περίπτωση που δεν έχει 
τεθεί σε εφαρμογή από τα συναρμόδια Υπουργεία η 
ηλεκτρονική διακίνηση εγγράφων και ψηφιακή υπο¬ 
γραφή, η αρμόδια Υπηρεσία ενημερώνει την αρμόδια 
υπηρεσία του Υπουργείου Ναυτιλίας και Αιγαίου για 
την ολοκλήρωση της διαδικασίας υπογραφών, ώστε 
αυτό να μεριμνήσει για την παραλαβή του φακέλου 
της υπογραμμένης εγκριτικής πράξης. 

Γ. ΠΡΟΘΕΣΜΙΕΣ ΥΠΟΓΡΑΦΗΣ ΤΩΝ ΕΓΚΡΙΤΙΚΩΝ ΠΡΑ¬ 
ΞΕΩΝ ΝΗΟΛΟΓΗΣΗΣ 

Για τον έλεγχο και την υπογραφή των σχεδίων των 
εγκριτικών πράξεων νηολόγησης πλοίων κατά το άρθρο 
13 του Ν.Δ. 2687/53, εφόσον αυτές δεν παρεκκλίνουν 
από το εγκεκριμένο υπόδειγμα εγκριτικής πράξης νηο¬ 
λόγησης, από την αρμόδια Υπηρεσία αλλά και την λοιπή 
ιεραρχία του Υπουργείου Οικονομικών τίθεται προθεσμία 
τεσσάρων (4) εργάσιμων ημερών, η οποία μπορεί να 
παραταθεί σε έκτακτες περιπτώσεις καθώς επίσης για 
λόγους ανωτέρας βίας κατόπιν ειδικής αιτιολογίας και 
με ταυτόχρονη ενημέρωση της αρμόδιας Υπηρεσίας του 
Υπουργείου Ναυτιλίας και Αιγαίου για τους λόγους που 
επιβάλλουν μεγαλύτερη προθεσμία, ώστε να ενημερωθεί 
άμεσα ο αϊτών. Η προθεσμία αυτή αρχίζει από την ημερο¬ 
μηνία παραλαβής του σχεδίου της εγκριτικής πράξης και 
του σχετικού διαβιβαστικού εγγράφου που προωθούνται 
από το Υπουργείο Ανάπτυξης και Ανταγωνιστικότητας, 
και με την προϋπόθεση ότι χρησιμοποιείται το συμφω- 
νημένο και εγκεκριμένο υπόδειγμα εγκριτικής πράξης. 


Στις περιπτώσεις απόκλισης από το εγκεκριμένο υπό¬ 
δειγμα εγκριτικής πράξης νηολόγησης, στην ανωτέρω 
χρονική προθεσμία υπογραφών, προστίθενται τρεις (3) 
εργάσιμες ημέρες, για κάθε επιπλέον Υπηρεσία, που 
θα απαιτηθεί, να εξετάσει και να εγκρίνει τους νέους 
όρους της εγκριτικής πράξης νηολόγησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. ΔΙΠΠ/Φ.ΕΠ.1/290/28670 (2) 

Κατανομή προσωπικού στο Υπουργείο Δημοσίας 
Τάξης και Προστασίας του Πολίτη. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α715-3-2010), όπως αναριθμήθηκε με τις διατάξεις του 
άρθρου 3 της παρ. 4 περ. γ του ν.3899/2010 «Επείγοντα 
μέτρα εφαρμογής του προγράμματος στήριξης της ελ¬ 
ληνικής οικονομίας» (ΦΕΚ 212/Α/17-12-2010). 

2. Την αριθμ. ΔΙΠΠ/Φ.ΕΠ1/71/οικ.4573/1-3-2011 (ΦΕΚ 323/ 
Β/1-3-2011) Κοινή Απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού, 

3. Το υπ’ αριθμ 16.1/4059/21-10-2013 έγγραφο της Υπη¬ 
ρεσίας Ασύλου, καθώς και το υπ’ αριθμ. 12955/28-06-2013 
έγγραφο του Ανωτάτου Συμβουλίου Επιλογής Προσω¬ 
πικού. 

4. Τα υπ’ αριθμ. 6000/2/4223-Θ/03-10-2013, 239294/6/9/- 
ριβ'/16-09-2013 έγγραφα του Αρχηγείου της Ελληνικής 
Αστυνομίας καθώς και τα 14542οικ.Φ.201.32/01-03-2013 
και ΕΜ/1-Ε/107/25-07-2013 έγγραφα του Αρχηγείου του 
Πυροσβεστικού Σώματος. 

5. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δι¬ 
καίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του Ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Α. Την κατανομή επτά (7) επιλεγέντων, σύμφωνα με 
την υπ’ αριθμ. 1Σ/2013 πρόσκληση του Υπουργείου Δη¬ 
μοσίας Τάξεως και Προστασίας του Πολίτη (άρθρο 18 
Ν.4058/2012) για την πλήρωση θέσεων της υπηρεσίας 
πρώτης υποδοχής (ΚΕΠΥ Φυλακίου Ορεστιάδος) και 
της υπηρεσίας ασύλου (Περιφερειακό Γραφείο Αττι¬ 
κής), αντίστοιχα, κλάδου ΔΕ Διοικητικού-Λογιστικού, 
οι οποίοι περιλαμβάνονται στο ΦΕΚ 878/τ.Γ/16.8.2013 
οριστικών αποτελεσμάτων, σε συνέχεια της υπ’ αριθμ. 
5008/26.7.2013 απόφασης του 1ου Τμήματος Διακοπών 
του ΑΣΕΠ. 

Β. Την επαναφορά στην ενεργό υπηρεσία και την 
πρόσληψη σε εκτέλεση δικαστικών αποφάσεων στην 
Ελληνική Αστυνομία 

- ενός (1) πρώην Αστυνόμου Β', σε εκτέλεση της υπ’α- 
ριθμ. 273/2013 τελεσίδικης απόφασης του Δευτεροβαθ¬ 
μίου (Ομοειδούς) Πειθαρχικού Συμβουλίου Αξιωματικών, 
η οποία εξεδόθη κατόπιν της υπ’ αριθμ. 9539/2011 από¬ 
φασης του Εφετείου Αθηνών, 

- ενός (1) ατόμου σε θέση Ειδικού Φρουρού σε εκτέλε¬ 
ση της υπ’ αριθμ. 1644/2013 απόφασης του Διοικητικού 
Εφετείου Αθηνών. 

Γ. Την πρόσληψη στο Πυροσβεστικό Σώμα 

- διακοσίων είκοσι πέντε (225) Δοκίμων Πυροσβεστών 
Γενικών Καθηκόντων, οι οποίοι περιλαμβάνονται στην 


υπ’ αριθμ. 73488 Φ.300.2/18-12-2012 (ΦΕΚ 1379/Γ/2012) 
Απόφαση Αρχηγού Πυροσβεστικού Σώματος, με την 
οποία κυρώθηκαν οι πίνακες του υπ’ αριθμ. 57659 
οικ.Φ.300.2/13-12-2011 διαγωνισμού για κατάταξη στο 
Πυροσβεστικό Σώμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β 1 . 9 Γ - θ-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02028641 1 11130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































